Print View: My voornemens Ans Botha
Ek wil my eers self voorstel. Soos die meeste van julle weet is ek Ansie vd Merwe wat skryf onder die skuilnaam Ans Botha. Ek bly op ‘n pragtige plaas, soos die meeste van julle al gesien het onder “Rus ‘n Bietjie – My Plaas”. Ek is nie ‘n boervrou nie, maar ‘n kind van die natuur.
Afgesien daarvan dat ek die voorreg gehad het om in 2013 saam met ‘n paar briljante kunstenaars ‘n gesamentlike boek uitgebring het, is my droom tog om eendag ‘n kombinasie van ‘n digbundel en kortverhaalboek die lig te laat sien. Ek is tans ook besig om aan hierdi boek te werk. Ek be-oog om teen die middel van die jaar te begin met die uiteensetting van die boek. In die verlede was my tyd maar min, is nog steeds, maar ek het myself belowe om meer aandag aan dit te skenk wat vir my lekker en ontspannend is.
Ek is ook in stilte besig om my autobiagrafie te skryf. Dit is ‘n boek wat ek nie op die mark gaan plaas nie. Dit is iets waaroor my kinders eendag sal moet besluit as ek nie meer daar is nie. ‘n Erfenis vir my kinders.